  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Россиысь калыкез дышетонъя министерствоен но дышетскисьёслэн дижениенызы #МыВместе акци улсын радъям «Дети – детям» ужрад улсын Удмуртиысь дышетскисьёс но волонтёръёс Добассысь пиналъёслы 1 сюрслэсь трос книга люказы. Со сярысь элькун тӧролэн но кивалтэтлэн пресс-службазы ивортӥз. « Школаын дышетскисьёс сяна, ужрад борды студентъёс но, нылпи садэ ветлись пиналъёс но анай-атайёсыны ӵош итӥськизы. Шумпотоно, секыт вакытэ юрттыны дась луись пиналъёс улосвыламы трос шуыса. Оскисько, книгаос кытчы кулэ отчы вуозы но выль кузёоссылы пайдаё луозы » Ксения Латынина, «Российское движение школьников» огазеяськонлэн Удмуртиын координаторез Ужрадэ тужгес мыло-кыдо пыриськизы Ижкарысь 98 номеро лицей но 61 номеро школа, Удмурт кун университетысь волонтёръёслэн центрзы, Глазкарысь, Дэри, Глаз ёросъёсысь, Ижысь Индустри ёросысь огазеяськонъёс. Люкам книгаосты #МыВместе акциысь волонтёръёслы сётӥзы, собере Донбассэ нуозы. Тодэ вайытом, азьвылгес Удмуртиысь йӧскалык лыдӟетъюрт Донецк но Луганск калык элькунъёсы келян понна 500-лэсь трос книгаос сётӥз.  Тегъёс: книгаос пиналъёс Удмуртия  